रोमिशा मैथिली कविताक प्रतिनिधि स्त्री स्वरक रूप मे स्थापित भए रहलीह अछि। सम्बन्ध आ समजाक द्वन्द मे स्त्रीक चिर्रीचोथ होइत अस्तित्वक तसदीक करैत हिनक कविता स्त्रीक अव्यक्त मनोभावक सार्थक चित्रण प्रस्तुत करैत अछि। प्रतिकारक सामर्थ्य आ वस्तु-विषयक महीन विश्लेषण एहि कविता सभक 'ट्रेडमार्क'अछि आ अपन टोन मे लाउड रहितहुँ सम्प्रेषण सामर्थ्य सँ कविता कथ्यक निजता केँ स्थापित करैत अछि। प्रेम आ वासनाक मध्य चुल्हिक आगि सँ सीधैत स्त्री जीवनक धुकधुकी हियासैत रोमिशा अपन कविता सँ स्त्री विमर्शक नव दृष्टिकोण ठाढ़ करैत छथि।
 कोनो उद्यान, गलियारा, सिनमाघर, मैक. डी,
प्रेम लेल ?
 फेर ई न्यायालयक निर्णय ककर हित मे?
 जाहि मे असीम वेग सँ भसिया हेरा जायब हम सब. 